text: Sønderjyde til tops i landbrugsorganisation
  24 maj 2011 kl. 11.57
  Sønderjyden Henrik Frandsen blev tirsdag nyvalg som næstformand i hovedbestyrelsen for landbrugsorganisationen, Landbrug & Fødevarer.
  Henrik Frandsen har gjort kometkarriere i organisationen efter nogle år som formand for Sønderjysk Landboforening. Han er svineproducent i Skærbæk ved Tønder.
  Henrik Frandsen blev medlem af bestyrelsen sidste år, da han havde markeret sig som talsmand for lige konkurrencevilkår med tyske landmænd, der skal leve op til færre miljøkrav.
  Han slog i afstemningen sin nærmeste konkurrent med 231 stemmer mod 152.
   
  Niels Jørgen Pedersen fra Thy blev formand på et ekstraordinært delegeretmøde i Herning.
  Formandskabet udgøres nu af Niels Jørgen Pedersen (formand), Henrik Frandsen (viceformand) og Ib W. Jensen (viceformand).
  Landbrug & Fødevarer kalder hovedbestyrelsen for primærbestyrelsen.
  